### NN 144/2021 (27.12.2021.), Pravilnik o izmjeni i dopunama Pravilnika o fiskalizaciji u prometu gotovinom

MINISTARSTVO FINANCIJA

2465

Na temelju članka 38. Zakona o fiskalizaciji u prometu gotovinom (»Narodne novine«, br. 133/12, 115/16, 106/18, 121/19 i 138/20) ministar financija donosi

PRAVILNIK

O IZMJENI I DOPUNAMA PRAVILNIKA O FISKALIZACIJI U PROMETU GOTOVINOM

Članak 1.

U Pravilniku o fiskalizaciji u prometu gotovinom (»Narodne novine«, br. 146/12, 46/17, 70/20 i 1/21) u članku 13. riječi: »od 48 sati« zamjenjuju se riječima: »od dva dana«.

Članak 2.

Iza članka 14. dodaju se članci 14.a, 14.b i 14.c koji glase:

»Članak 14.a

(1) Ako obveznik fiskalizacije ima potrebu promijeniti podatak o načinu plaćanja kod već izdanog računa iz članka 11. ovoga Pravilnika, odmah izdaje kupcu račun kojim se ispravlja način plaćanja.

(2) Obveznik fiskalizacije može promijeniti podatak iz stavka 1. ovoga članka samo kod izdanog računa koji sadrži JIR.

(3) Za potrebe razmjene podataka o promjeni načina plaćanja iz stavka 1. ovoga članka na odgovarajući način primjenjuje se odredba članka 11. ovoga Pravilnika.

(4) U skladu sa stavkom 3. ovoga članka, ako se prilikom obrade XML poruke zahtjeva za promjenu načina plaćanja računa uspješno prijavi promjena načina plaćanja CIS priprema XML poruku odgovora koja sadrži poruku uspješne prijave promjene načina plaćanja.

(5) Nakon uspješne prijave promjene načina plaćanja, operater na naplatnom uređaju izdaje račun iz stavka 1. ovoga članka.

Članak 14.b

(1) Ako se prilikom obrade poruke zahtjeva iz članka 14.a ovoga Pravilnika dogodi greška iz članka 29.a ovoga Pravilnika CIS vraća XML poruku odgovora koja sadrži opis greške.

(2) Obveznik fiskalizacije je dužan ispraviti nepravilnosti u slanju poruke i poruku naknadno dostaviti.

(3) U svim slučajevima kad obveznik fiskalizacije nije dobio poruku uspješne prijave promjene načina plaćanja obveznik je dužan naknadno ponoviti slanje poruke najkasnije do kraja tekućeg dana.

(4) U trenutku kada obveznik dobije ispravnu poruku odgovora od CIS-a koja sadrži poruku uspješne prijave promjene načina plaćanja može se smatrati da je račun iz članka 14.a ovoga Pravilnika prijavljen Poreznoj upravi.

Članak 14.c

Podatkovni skup zahtjeva za fiskalizaciju promjene podatka o načinu plaćanja računa sastavni je dio ovoga Pravilnika i nalazi se u Privitku broj 6. ovoga Pravilnika.«.

Članak 3.

U članku 28. iza stavka 4. dodaje se stavak 5. koji glasi:

»(5) Format poruke podatkovnog skupa zahtjeva i odgovora za promjenu podatka o načinu plaćanja računa specificiran je kroz XML shemu iskazanu u Privitku broj 6. ovoga Pravilnika.«.

Članak 4.

Iza članka 29. dodaje se članak 29.a koji glasi:

»Članak 29.a

U postupku provedbe promjene načina plaćanja prema članku 14.a ovoga Pravilnika CIS, osim poruka o greškama iz članka 29. ovoga Pravilnika, može dostaviti jednu od sljedećih poruka o greškama:

7. ‘Datum izdavanja računa u poruci promjene načina plaćanja nije jednak trenutnom datumu.’

8. ‘Podaci za račun u poruci promjene načina plaćanja se razlikuju od podataka fiskaliziranog računa ili račun nije fiskaliziran.’«.

Članak 5.

U članku 41.c iza stavka 4. dodaju se stavci 5. i 6. koji glase:

»(5) Ako obveznik fiskalizacije ima potrebu promijeniti podatak o načinu plaćanja kod već izdanog računa na temelju pratećeg dokumenta iz stavka 1. ovoga članka, za potrebe izdavanja računa kojim se ispravlja način plaćanja već izdanog računa, na odgovarajući način primjenjuju se odredbe članaka 23. do 30. ovoga Pravilnika.

(6) Sukladno članku 26. ovoga Pravilnika, razmjena podataka između CIS-a i pristupne točke obveznika fiskalizacije odvija se putem web servisa korištenjem XML poruka pri čemu za potrebe izdavanja računa kojim se ispravlja način plaćanja već izdanog računa iz stavka 5. ovoga članka, format poruke podatkovnog skupa zahtjeva i odgovora za promjenu podataka o načinu plaćanja računa koji se odnosi na prateći dokument specificiran je kroz XML shemu iskazanu u Privitku broj 6. ovoga Pravilnika.«.

ZAVRŠNA ODREDBA

Članak 6.

Ovaj Pravilnik objavljuje se u »Narodnim novinama«, a stupa na snagu 1. siječnja 2022. godine.

Klasa: 011-01/21-02/10

Urbroj: 513-07-21-01-21-1

Zagreb, 20. prosinca 2021.

Ministar financija
 dr. sc. Zdravko Marić, v. r.

PRIVITAK 6.

Podatkovni skup zahtjeva za promjenu podatka o načinu plaćanja računa

Privitak 6.

1.1.6. Podatkovni skup zahtjeva za promjenu podatka o načinu plaćanja računa/računa koji se odnosi na prateći dokument

U tablici u nastavku opisan je podatkovni skup poruke zahtjeva za fiskalizaciju promjene podatka o načinu plaćanja računa/računa koji se odnosi na prateći dokument.

|  |  |  |  |
| --- | --- | --- | --- |
| Podatak | Opis/Napomena | Obavezan  DA/NE | Tip/Duljina |
| Zaglavlje | | | |
| Identifikator poruke | ID poruke (UUID).  Svaka poruka koja se šalje prema CIS-u mora sadržavati različiti ID poruke. Isto vrijedi i u slučaju kad se ponavlja slanje poruke zbog greške u razmjeni poruka. | DA | Char(36) |
| Datum i vrijeme slanja | Datum i vrijeme slanja poruke zahtjeva za ispravak načina plaćanja.  dd.mm.ggggThh:mm:ss | DA | Date & Time |
| Račun | | | |
| OIB | OIB obveznika fiskalizacije s izdanog računa. | DA | Char(11) |
| U sustavu PDV | Oznaka je li obveznik u sustavu PDV-a ili nije s izdanog računa.  True ako je obveznik u sustavu PDV-a, u suprotnom false.  Boolean (1-true/0-false) | DA | Boolean |
| Datum i vrijeme izdavanja | Datum i vrijeme izdavanja koji se ispisuju na računu s izdanog računa.  dd.mm.ggggThh:mm:ss | DA | Date & Time |
| Oznaka slijednosti | Oznaka slijednosti brojeva računa s izdanog računa.  Oznaka koja govori gdje se određuje dodjela broja računa tj. dodjeljuje li se broj računa centralno na razini poslovnog prostora ili pojedinačno na svakom naplatnom uređaju.  Dodjela brojeva računa može biti na razini poslovnog prostora ili naplatnog uređaja:  P - na nivou poslovnog prostora  N - na nivou naplatnog uređaja | DA | Char(1) |
| Broj računa | Izgled broja računa kako se treba ispisivati na fizičkom računu u sljedećem obliku s izdanog računa:  brojčana oznaka računa/oznaka poslovnog prostora/oznaka naplatnog uređaja  Primjer: 1234567890/POSL1/12  Podaci će se Poreznoj upravi dostavljati odvojeni u XML-u radi kasnije lakše manipulacije u izvještajima i analizama. | DA |  |
| Brojčana oznaka računa | Može sadržavati samo znamenke 0 – 9. Nisu dozvoljene vodeće nule. | DA | Varchar(20) |
| Oznaka poslovnog prostora | Može sadržavati samo znamenke i slova 0 – 9, a – z, A – Z.  Mora biti jedinstvena na razini OIB-a obveznika. | DA | Varchar(20) |
| Oznaka naplatnog uređaja | Može sadržavati samo znamenke 0 – 9. Nisu dozvoljene vodeće nule.  Mora biti jedinstvena na razini jednog poslovnog prostora obveznika. | DA | Varchar(20) |
| PDV | Porez na dodanu vrijednost s izdanog računa.  Podatak se dostavlja Poreznoj upravi samo ako na računu postoji PDV.  Podatak se sastoji od porezne stope, osnovice i iznosa poreza.  Može postojati lista poreznih stopa. | NE |  |
| Porezna stopa | Iznos porezne stope. Npr. stopa od 25,00% se dostavlja kao 25.00. | DA, ako postoji porez | Decimal(3,2) |
| Osnovica | Iznos osnovice. | DA, ako postoji porez | Decimal(15,2) |
| Iznos poreza |  | DA, ako postoji porez | Decimal(15,2) |
| PNP | Porez na potrošnju s izdanog računa.  Podatak se dostavlja Poreznoj upravi samo ako na računu postoji porez na potrošnju.  Podatak se sastoji od porezne stope, osnovice i iznosa poreza.  Može postojati lista poreznih stopa. | NE |  |
| Porezna stopa | Iznos porezne stope. Npr. stopa od 3,00% se dostavlja kao 3.00. | DA, ako postoji porez | Decimal(3,2) |
| Osnovica | Iznos osnovice. | DA, ako postoji porez | Decimal(15,2) |
| Iznos poreza |  | DA, ako postoji porez | Decimal(15,2) |
| Ostali porezi | Ostali porezi koji se mogu pojaviti na računu osim PDV-a i poreza na potrošnju s izdanog računa.  Podatak se dostavlja Poreznoj upravi samo ako na računu postoje ostali porezi.  Podatak se sastoji od naziva poreza, porezne stope, osnovice i iznosa poreza.  Može postojati lista poreza. |  | NE |
| Naziv poreza | Naziv poreza za koji se šalju podaci. Npr. Porez na luksuz. | DA, ako postoji porez | Varchar(100) |
| Porezna stopa | Iznos porezne stope. Npr. stopa od 15,00% se dostavlja kao 15.00. | DA, ako postoji porez | Decimal(3,2) |
| Osnovica | Iznos osnovice. | DA, ako postoji porez | Decimal(15,2) |
| Iznos poreza |  | DA, ako postoji porez | Decimal(15,2) |
| Iznos oslobođenja | Ukupni iznos oslobođenja na računu s izdanog računa.  Oslobođenja u slučajevima kada se isporučuju dobra ili obavljaju usluge koje su oslobođene od plaćanja PDV-a.  Podatak se dostavlja Poreznoj upravi samo ako na računu postoji oslobođenje. | NE | Decimal(15,2) |
| Iznos na koji se odnosi poseban postupak oporezivanja marže | Ukupni iznos na koji se odnosi poseban postupak oporezivanja marže na računu s izdanog računa.  Marža za rabljena dobra, umjetnička djela, kolekcionarske ili antikne predmete.  Podatak se dostavlja Poreznoj upravi samo ako na računu postoji poseban postupak oporezivanja marže. | NE | Decimal(15,2) |
| Iznos koji ne podliježe oporezivanju | Ukupni iznos koji ne podliježe oporezivanju na računu s izdanog računa.  Podatak se dostavlja Poreznoj upravi samo ako na računu postoji iznos koji ne podliježe oporezivanju. | NE | Decimal(15,2) |
| Naknade | Naknade koje se mogu pojaviti na računu tipa povratne naknade za ambalažu i sl. s izdanog računa.  Podatak se dostavlja Poreznoj upravi samo ako na računu postoje naknade.  Podatak se sastoji od naziva naknade i iznosa naknade.  Može postojati lista naknada. | NE |  |
| Naziv naknade | Opisno naziv naknade. | DA, ako postoji naknada | Varchar(100) |
| Iznos naknade |  | DA, ako postoji naknada | Decimal(15,2) |
| Ukupan iznos | Ukupan iznos iskazan na računu s izdanog računa. | DA | Decimal(15,2) |
| Način plaćanja | Način plaćanja s izdanog računa  G – gotovina  K – kartice  C – ček  T – transakcijski račun  O – ostalo  U slučaju više načina plaćanja po jednom računu, isto je potrebno prijaviti pod ‘Ostalo’.  Za sve načine plaćanja koji nisu prije navedeni koristit će se oznaka ‘Ostalo’. | DA | Char(1) |
| OIB operatera na naplatnom uređaju | OIB operatera na naplatnom uređaju koji izdaje račun s izdanog računa. | DA | Char(11) |
| Zaštitni kod izdavatelja | Zaštitni kod izdavatelja obveznika fiskalizacije je alfanumerički zapis kojim se potvrđuje veza između obveznika fiskalizacije i izdanog računa s izdanog računa.  Zaštitni kod generira obveznik fiskalizacije sukladno algoritmu opisanom u poglavlju 12 ovog dokumenta i ispisuje na računu.  32-znamenkasti broj zapisan u heksadecimalnom formatu.  Može sadržavati znamenke 0 – 9 i mala slova a – f.  Primjer:  e4d909c290d0fb1ca068ffaddf22cbd0 | DA | Char(32) |
| Oznaka naknadne dostave računa | Pod naknadnom dostavom računa Poreznoj upravi smatra se situacija kad je isti prethodno izdan kupcu bez JIR-a (npr. prekid Internet veze ili potpuni prestanak rada naplatnog uređaja).  True ako je riječ o naknadnoj dostavi računa, u suprotnom false.  Boolean (1-true/0-false).  Podatak s izdanog računa. | DA | Boolean |
| Oznaka paragon računa | Dostavlja se samo u slučaju potpunog prestanka rada naplatnog uređaja kada obveznik fiskalizacije mora prepisati izdane paragon račune i prijaviti ih putem poruke Poreznoj upravi. Podatak s izdanog računa. | NE | Varchar(100) |
| Specifična namjena | Predviđeno za slučaj da se naknadno pojavi potreba za dostavom podataka koji nisu prepoznati tokom analize. Podatak s izdanog računa. | NE | Varchar(1000) |
| Jedinstveni identifikator s pratećeg dokumenta | Obvezik fiskalizacije koji mijenja način plaćanja računa izdanog na temelju pratećeg dokumenta dostavlja jedinstveni identifikator pratećeg dokumenta ako je prethodio računu. Podatak s izdanog računa na temelju pratećeg dokumenta. | NE | Char(36) |
| Zaštitni kod izdavatelja s pratećeg dokumenta | Obvezik fiskalizacije koji mijenja način plaćanja računa izdanog na temelju pratećeg dokumenta dostavlja zaštitni kod izdavatelja pratećeg dokumenta s izdanog računa ako je prethodio računu u slučaju ako račun nema JIR s pratećeg dokumenta. | NE | Char(32) |
| Promijenjeni način plaćanja | Dostavlja se novi način plaćanja kojim se ispravlja način plaćanja s izdanog računa:  G – gotovina  K – kartice  C – ček  T – transakcijski račun  O – ostalo  U slučaju više načina plaćanja po jednom računu, isto je potrebno prijaviti pod ‘Ostalo’.  Za sve načine plaćanja koji nisu prije navedeni koristiti će se oznaka ‘Ostalo’. | DA | Char(1) |

1.1.6. Podatkovni skup odgovora za promjenu podatka o načinu plaćanja računa/računa koji se odnosi na prateći dokument

U tablici u nastavku opisan je podatkovni skup poruke odgovora za fiskalizaciju promjene podatka o načinu plaćanja računa/računa koji se odnosi na prateći dokument.

|  |  |  |  |
| --- | --- | --- | --- |
| Podatak | Opis/Napomena | Obvezan  DA/NE | Tip/Duljina |
| Zaglavlje | | | |
| Identifikator poruke | ID poruke (UUID).  Kao identifikator poruke odgovora uzima se ID iz poruke zahtjeva. | DA | Varchar(0-36) |
| Datum i vrijeme obrade | Datum i vrijeme obrade poruke zahtjeva.  dd.mm.ggggThh:mm:ss | DA | Date & Time |
| Poruka odgovora | | | |
| Šifra poruke | Ako je zahtjev uspješno obrađen vraća se poruka pod šifrom p001. | DA, ako je prijava uspješna | Varchar(4) |
| Poruka | Ako je zahtjev uspješno obrađen vraća se tekst poruke za šifru p001: »Uspješna prijava promjene načina plaćanja.«. | DA, ako je prijava uspješna | Varchar(500) |
| Greške | | | |
| Šifra greške | Šifra greške je u formatu sXXX gdje je XXX troznamenkasti prirodni broj.  Šifre grešaka sukladno šifarniku grešaka. | DA, ako ima grešaka | Varchar(4) |
| Poruka | Poruka greške je tekstualni opis greške sukladno šifarniku grešaka. | DA, ako ima grešaka | Varchar(500) |

U nastavku su šifrarnici poruka odgovora i grešaka za fiskalizaciju promjene podatka o načinu plaćanja računa/računa koji se odnosi na prateći dokument.

|  |  |
| --- | --- |
| Šifra poruke | Poruka uspješnosti |
| p001 | Uspješna prijava promjene načina plaćanja. |

|  |  |
| --- | --- |
| Šifra greške | Poruka greške |
| s001 | ‘Poruka nije u skladu s XML shemom : #element ili lista elemenata koji nisu ispravni po shemi#’ |
| s002 | ‘Certifikat nije izdan od strane Fina RDC CA ili je istekao ili je ukinut.’ |
| s003 | ‘Certifikat ne sadrži naziv ‘Fiskal’ .’ |
| s004 | ‘Neispravan digitalni potpis.’ |
| s005 | ‘OIB iz poruke zahtjeva nije jednak OIB-u iz certifikata.’ |
| s006 | ‘Sistemska pogreška prilikom obrade zahtjeva.’ |
| s007 | Datum izdavanja računa u poruci promjene načina plaćanja nije jednak trenutnom datumu. |
| s008 | Podaci za račun u poruci promjene načina plaćanja razlikuju se od podataka fiskaliziranog računa ili račun nije fiskaliziran. |